Paramore

Paramore ― американска рок-група од Френклин, Тенеси, основана во 2004 година. Од 2017 година во состав на групата се: пејачката Хејли Вилијамс, гитаристот Тејлор Јорк и тапанарот Зек Фаро. Вилијамс и Фаро биле основачки членови на групата, а Јорк, кој бил нивен средношколски другар, се приклучил на групата во 2007 година. Вилијамс е единствен член од групата што се појавува на сите шест студиски албуми на Paramore.
Групата го издала првиот студиски албум, ''All We Know Is Falling,'' во 2005 година. Со нивниот втор студиски албум ''Riot!'' (2007) успеале да стекнат популарност кај пошироката публика, а особено благодарение на сингловите „Misery Business", „Crushcrushcrush" и „That's What You Get". Албумот добил платинест сертификат во САД и златен сетрификат во: Австралија, Канада, Нов Зеланд и во Обединетото Кралство. Во 2008 година групата била номинирана за Греми во категоријата „Најдобар нов изведувач“.''Brand New Eyes'', третиот албум на групата, бил издаден во 2009 година и станал платинест во Ирска и во Велика Британија.
Во 2010 година групата ја напуштиле Зек и Џош Фаро. Групата во 2013 година го издала албумот ''Paramore''. ''Paramore'' бил комерцијално успех и дебитирал на прво место на американската топ-листа за албуми Билборд 200, а исто така се искачил на прво место во Обединетото Кралство, Ирска, Австралија, Нов Зеланд, Бразил, Аргентина и Мексико. Од албумот биле издадени сингловите „Still Into You“ и „Ain't It Fun“, a за „Ain't It Fun“ групата во 2015 година добила „Греми за најдобра рок-песна“, прва Греми награда за Paramore. Кон крајот на 2015 година повторно бил променет составот на групата; басистот Џереми Дејвис ја напуштил групата, а поранешниот тапанар Зек Фаро повторно се приклучил на групата во 2017 година. Нивниот петти и шести студиски албум, ''After Laughter'' и ''This Is Why'', биле објавени во мај 2017 година и февруари 2023 година, соодветно, со пофалби од критичарите.
1 Историја
1.1 2002-2004 година: Основање и почетоци
Во 2002 година, 13-годишната Хејли Вилијамс се преселила од Меридијан, Мисисипи во Френклин, Тенеси каде што се запознала со браќата Џош Фаро и Зек Фаро додека таа учела во приватно училиште. Откако пристигнала Хејли, почнала да зема часови по вокално пеење кај Брет Менинг. Бендот официјално е формиран од Џош Фаро (водечка гитара/следечки вокал) Зек Фаро (тапани) Џереми Дејвис (бас гитара) и Хајли Вилијамс (главен вокал) во 2004 година, with the later addition of Williams' neighbor а подоцна се вклучил и соседот на Хајли, Џејсон Бинум (ритмичка гитара). Кога Џереми Дејвис за првпат го видел дванаесетгодишниот тапнарот бил изненаден. Тој признава, „Јас имав многу, многу, многу мала доверба во сите во бендот поради нивните години. Ми текнува дека помислив 'Ова нема да оди вака бидејќи детето е многу мало,' но првата проба пеше неверојатна. Знаев дека сме на нешто.“ Според Вилијамс, името "Paramore" дошло од името на мајката на еден од нивните први бас изведувачи. Откако групата го дознала значењето на зборот "paramour" ("таен љубовник"), тие одлучиле така да го наречат својот бенд, користејќи го како ''Paramore''.
Вилијамс имала потпишано договор со издавачката куќа Atlantic Records како соло артист во 2003 година. Издавачката куќа имала план Вилијамс да биде поп пејачка, но таа се противела, кажувајќи дека сака да свири алтернативна рок-музика заедно со бенд зад неа.
Првата песна на бендот заедно била "Conspiracy", која подоцна се појавила во нивниот деби албум. Во меѓувреме тие одржувале турнеи северозападно, обично возени од родителите на Вилијамс.
1.2 2005–2006: All We Know Is Falling
Paramore се вратиле во Орландо, Флорида, но откако пристигнале Џереми Дејвис го напуштил бендот.
2 Дискографија
*''All We Know Is Falling'' (2005)
*''Riot!'' (2007)
*''Brand New Eyes'' (2009)
*''Paramore'' (2013)
*''After Laughter'' (2017)
*''This Is Why'' (2023)